**Måns Petter Albert Sahlén Zelmerlöw** é un cantante e actor sueco. É coñecido por formar parte do *talent-show* Idol na tempada de 2005, quedando quinto, gañar a primeira tempada de Let's Dance e pola súa canción de 2007 "Cara Mia" que intentou gañar o Melodifestivalen dese ano. Zelmerlöw foi o presentador de Allsång på Skansen dende 2011 a 2013. Participou no Melodifestivalen en 2007, 2009 e gañou no 2015. Representou a Suecia no Festival de Eurovisión 2015 coa canción "Heroes", resultando gañador.

Biografía
---------

Naceu en Lund, Måns Zelmerlöw é fillo de Birgitta Sahlén, profesora na Universidade de Lund, e Sven-Olof Zelmerlöw. Zelmerlöw estudou música no instituto en Lund e formou parte no coro deste. En 2002 formou parte do elenco do musical Joseph and the Amazing Technicolor Dreamcoat en Malmö.

Carreira
--------

### 2005: *Idol*

*Artigo principal**:* Idol (Suecia).
Zelmerlöw comezou a súa carreira pública en 2005, onde formou parte na segunda tempada de *Idol*, na TV4; rematou nunha quinta posición e acabou eliminado o 11 de novembro, após oito semanas do programa. Quedou dúas veces entre os tres últimos e unha vez entre os dous últimos.

|  |  |  |  |
| --- | --- | --- | --- |
| **Semana #** | **Tema** | **Canción elixida** | **Artista orixinal** |
| Audición | N/A | "Hero" | Enrique Iglesias |
| Clasificación final | N/A | "Flying Without Wings" | Westlife |
| Semana 1 | *My Own Idol* | "Millennium" | Robbie Williams |
| Semana 2 | *80's* | "The Look" | Roxette |
| Semana 3 | *Swedish Hits* | "Astrologen" | Magnus Uggla |
| Semana 4 | *Pop Hits* | "Escape" | Enrique Iglesias |
| Semana 5 | *Disco* | "Relight My Fire" | Dan Hartman |
| Semana 6 | *Cocktail* | "It's Not Unusual" | Tom Jones |
| Semana 7 (1) | *Rock* | "Beautiful Day" | U2 |
| Semana 7 (2) | *Rock* | "The Reason" | Hoobastank |

### 2006: *Let's Dance*

Zelmerlöw formou parte da primeira tempada do Let's Dance en 2006, colaborando con Maria Karlsson, e rematou gañando a final contra a cantante Anna Book.

No mesmo ano, el formou parte da versión sueca do musical Grease, actuando no rol de *Danny Zuko*. Como resultado, Zelmerlöw firmou co selo discográfico M&L Records, unha división de Warner Music Group, para lanzar un álbum.

### 2007-08: Melodifestivalen e *Stand by For...*

Zelmerlöw actuando no 2009
En novembro de 2006 anunciouse que Zelmerlöw ía participar no Melodifestivalen 2007, final nacional para o Festival de Eurovisión 2007, que tería lugar en Helsinqui, Finlandia. El competiu coa canción "Cara Mia" na terceira semi-final o 17 de febreiro de 2007 en Örnsköldsvik, e conseguiu chegar á final, o 10 de marzo no Ericsson Globen, en Estocolmo. A canción quedou finalmente terceira por detrás dos gañadores The Ark e o segundo Andreas Johnson. "Cara Mia" foi lanzado como sinxelo do primeiro álbum de Zelmerlöw *Stand by For...*. O álbum conseguiu o número 1 en Suecia e foi certificado como álbum de platino pola IFPI. Os catro sinxelos do álbum entraron no *Top 50* en Suecia. O álbum tamén foi lanzado en Polonia en setembro de 2007.

O 5 de outbro de 2007 foi o presentador do Lilla Melodifestivalen na SVT. El tamén participou na versión musical de *Footloose*, co papel de Tommy. O musical tivo lugar en Gotenburgo e Estocolmo. En 2008 participou no *Diggiloo tour* con cantantes como Lasse Holm, Linda Bengtzing, Lotta Engberg, Thomas Pettersson, Molly Sandén e Nanne Grönvall.

### 2009: Melodifestivalen e *MZW*

O 18 de novembro de 2008, foi anunciado de novo a participación de Zelmerlöw no Melodifestivalen, esta vez coa canción "Hope & Glory". El formou parte da segunda semi-final o 14 de febreiro de 2009 e outra vez conseguiu pasar á final o 14 de marzo no Globen. "Hope & Glory" rematou nunha cuarta posición.

En 2008 Zelmerlöw volveu ao estudio para traballar no seu segundo álbum, *MZW*, que foi lanzado en marzo do 2009. Este foi certificado como *disco de ouro* polo IFPI e conseguiu unha primeira posición na *Swedish Album Charts*. O álbum foi tamén lanzado en Polonia.

### 2013-14: *Barcelona Sessions*

Zelmerlöw en Skansen no 2013
En marzo de 2013, Zelmerlöw revelou plans do seu terceiro álbum, Barcelona Sessions, desvelando o seu novo sinxelo, "Broken Parts". En setembro de 2013, Zelmerlöw desvela o seu segundo sinxelo do álbum, chamado "Beatiful Life". O álbum lanzouse o 5 de febreiro de 2014.

Zelmerlöw participou como compositor no Melodifestivalen 2013 coa canción "Hello Goodbye", cantada por Erik Segerstedt e Tone Damli.

### 2015-actualidade: Festival de Eurovisión

*Artigo principal**:* Festival de Eurovisión 2015.
Zelmerlöw participou unha vez máis no Melodifestivalen en 2015 coa canción "Heroes". Zelmerlöw gañou a final con 288 puntos e representará a Suecia no Festival de Eurovisión 2015 en Viena, Austria. No mesmo certame, el foi o compositor da canción "Det rår vi inte för" cantada por Behrang Miri.

Vida persoal
------------

Zelmerlöw ten unha irmá máis nova. Xoga ao fútbol, ao tenis e ao golf. Entre 2008 e 2011, tivo unha relación coa cantante e modelo sueca Marie Serneholt, antiga membro da banda sueca A-Teens. O 26 de decembro de 2004, el e a súa familia sobreviviron ao terremoto do Océano Índico 2004 mentres estaban de vacacións en Khao Lak, Tailandia.

Polémicas
---------

En marzo de 2014, mentres estaba de invitado nun programa sueco de cociña, Zelmerlöw comentou que a homosexualidade era unha "desviación" para el. Máis tarde, pediu desculpas varias veces polas súas declaracións.

Discografía
-----------

* Stand by For... (2007)
* MZW (2009)
* Christmas with Friends (2010)
* Kära vinter (2011)
* Barcelona Sessions (2014)

Galería de imaxes
-----------------

* 
* 
* 
* 
* 
* 
* 
*

Notas
-----

1. ↑  "Jag har fått så mycket gratis". *Aftonbladet*. Consultado o 4 March 2015.
2. ↑  "Jag framstår som en alkis". *Aftonbladet*. Consultado o 10 March 2015.
3. ↑  Sveriges Radio. "Cara Mia". Consultado o 4 March 2015.
4. 1 2  "Måns utröstad ur "Idol"". *Expressen*. Consultado o 3 January 2015.
5. ↑  "Idolartisterna framåt i melodifestivalen". *Göteborgs-Posten*. Arquivado dende o orixinal o 23 de xullo de 2015. Consultado o 3 January 2015.
6. ↑  "Måns och Maria vann "Let's dance"". *Aftonbladet*. Consultado o 3 January 2015.
7. ↑  Stockholm TT Spektra (17 February 2011). "Tajta jeans för Måns Zelmerlöw i "Grease"". *Metro*. Arquivado dende o orixinal o 04 de xaneiro de 2015. Consultado o 3 January 2015.
8. ↑  Stockholm TT. "Måns Zelmerlöw gör schlagercomeback". *Svenska Dagbladet*. Arquivado dende o orixinal o 07 de decembro de 2014. Consultado o 3 January 2015.
9. ↑  "Stand By for...". *musiXmatch*. Consultado o 3 January 2015.
10. 1 2  "Stjärnorna i ny musikal". *Expressen*. Consultado o 4 March 2015.
11. ↑  "Måns Zelmerlöw laddar om för 2008". *Expressen*. Consultado o 4 March 2015.
12. ↑  "Måns Zelmerlöw om Melodifestivalen: 'Allvarligt - nu ska jag vinna skiten'". *Aftonbladet*. Consultado o 3 January 2015.
13. ↑  Matilda Källén. "Måns Zelmerlöw har hittat hem". *Kristianstadsbladet*. Consultado o 4 March 2015.
14. ↑  Paulina Stoltz. "Recension: MZW - Måns Zelmerlöw (Pop) - Musik". *Svenska Dagbladet*. Arquivado dende o orixinal o 10 de febreiro de 2015. Consultado o 3 January 2015.
15. ↑  "Måns Zelmerlöw - "Run for your life"". *Expressen*. Consultado o 3 January 2015.
16. ↑  "Måns Zelmerlöws "Barcelona sessions"". *Expressen*. Consultado o 3 January 2015.
17. ↑  "Måns Zelmerlöw: "Jag kommer aldrig lämna Melodifestivalen"". *Poplight*. Arquivado dende o orixinal o 08 de decembro de 2015. Consultado o 4 March 2015.
18. ↑  Sveriges Radio. "Saade and Zelmerlöw favourites for Melodifestivalen 2015". Consultado o 3 January 2015.
19. ↑  TT (25 November 2014). "Saade och Zelmerlöw siktar mot seger". *Trelleborgs Allehanda*. Consultado o 3 January 2015.
20. ↑  "Eurovision Sweden: Måns Zelmerlöw wins Melodifestivalen 2015!". *esctoday.com*. Consultado o 14 March 2015.
21. ↑  ""Det rår vi inte för" skrevs för Måns Zelmerlöw". *svt.se*. Arquivado dende o orixinal o 21 de febreiro de 2015. Consultado o 28 March 2015.
22. ↑  "Måns Zelmerlöw - Biografi". Arquivado dende o orixinal o 29 de xullo de 2012. Consultado o 21 March 2015.
23. ↑  "Måns Zelmerlöw och Marie Serneholt gjorde slut mitt under allsången: Vi är inte ett par längre - Klick!". *Aftonbladet*. Consultado o 4 March 2015.
24. ↑  "Måns Zelmerlöw var med om tsunamin 2004: Det var ofattbart hemskt - Nöjesbladet - Aftonbladet". *Aftonbladet*. Consultado o 21 March 2015.
25. ↑  "Måns Zelmerlöw: "Jag glömmer aldrig likstanken" - Malou Efter tio - tv4.se". Arquivado dende o orixinal o 02 de abril de 2015. Consultado o 21 March 2015.
26. ↑  "SWEDEN: MÅNS ZELMERLÖW APOLOGISES AFTER GAY COMMENTS ON "PLURAS KÖK"". *Wiwibloggs*. Arquivado dende o orixinal o 12 de febreiro de 2018. Consultado o 20 March 2015.
27. ↑  "Eurovision Song Contest 2015: Sweden selects singer who made anti-gay remarks". *The Independent*. Consultado o 16 March 2015.
28. ↑  Larsson, Ronny (3 November 2014). "Måns "Jag passerade gränsen på så många sätt"". *QX*. Consultado o 20 March 2015.
29. ↑  "Måns: Försökt att få den delen bortklippt". *Expressen*. Consultado o 20 March 2015.

* Portal:Suecia

|  |  |
| --- | --- |
| Control de autoridades | 
* Wd: Q372460
* WorldCat
* VIAF: 232582702
* AllMusic: mn0002082397
* BNE: XX5182016
* BNF: 16999794p
* Discogs: 958143
* Europeana: ID
* Genius: Mans-zelmerlow
* GND: 1074419472
* IMDb: nm2437465
* ISNI: 0000 0003 6730 4036
* MetroLyrics: ID
* MusicBrainz: ID
* NKC: xx0198312
* Rotten Tomatoes: mans\_zelmerlow
* Songkick: 2084163
* SUDOC: 235488968
* TMDb: 1248695

 |